pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมโครงการอันเนื่องมาจากพระราชดำริพร้อมรับฟังแนวทางการพัฒนาอาชีพเพื่อเพิ่มรายได้ให้ชาวแม่ฮ่องสอน
วันพุธที่ 17 มกราคม 2561
นายกรัฐมนตรีเยี่ยมชมโครงการอันเนื่องมาจากพระราชดําริพร้อมรับฟังแนวทางการพัฒนาอาชีพเพื่อเพิ่มรายได้ให้ชาวแม่ฮ่องสอน
นายกรัฐมนตรีแนะเกษตรกรแม่ฮ่องสอนปลูกพืชแบบผสมผสานและรวมกลุ่มทําเกษตรแปลงใหญ่แบบครบวงจร
เพื่อแก้ไขปัญหาราคาพืชผลทางการเกษตร
วันนี้ (17 มกราคม 2560) เวลา 12.00 น. ณ ศูนย์บริการและพัฒนาลุ่มน้ําปายตามพระราชดําริ (ท่าโป่งแดง) จังหวัดแม่ฮ่องสอน พลเอก ประยุทธ์ จันทร์โอชา นายกรัฐมนตรีพร้อมคณะเยี่ยมชมโครงการอันเนื่องมาจากพระราชดําริ และรับฟังข้อเสนอของชาวแม่ฮ่องสอน เรื่อง แนวทางการพัฒนาอาชีพเพื่อเพิ่มรายได้ชาวแม่ฮ่องสอนจากตัวแทนกลุ่มต่าง ๆ ได้แก่ 1.กลุ่มคนอยู่ร่วมกับป่า 2.กลุ่มโครงการสร้างป่าสร้างรายได้ตามพระราชดําริฯ 3.กลุ่มเกษตรแปลงใหญ่ 4.กลุ่มผลผลิตและผลิตภัณฑ์จากวนเกษตร (กล้วยไม้ บุก กาแฟ พืชสมุนไพร ถั่ว) 5.กลุ่มผู้เลี้ยงไก่ กลุ่มผลิตภัณฑ์จากขนแกะ และ 6.กลุ่มสมาชิกศูนย์ศิลปาชีพจังหวัดแม่ฮ่องสอนในพระบรมราชินูปถัมภ์
ภายหลังการเยี่ยมชม และรับฟังข้อเสนอของชาวแม่ฮ่องสอนจากกลุ่มตัวแทนต่าง ๆ นายกรัฐมนตรีกล่าวว่า การมาพบปะในครั้งนี้เพื่อมาเยี่ยมเยียนในฐานะพี่น้อง และคนในครอบครัว ไม่ได้หวังผลทางการเมือง ซึ่งรัฐบาลมีความตั้งใจที่จะแก้ไขปัญหาให้กับประชาชนในทุกมิติให้เกิดเป็นรูปธรรม อาจจะไม่ทันใจประชาชนบ้างแต่จะมีความยั่งยืนในอนาคต
นายกรัฐมนตรีกล่าวต่อไปว่า เมื่อครั้งตามเสด็จสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 กว่า40 ปีที่ผ่านมา ทําให้ได้เห็นโครงการต่าง ๆ ที่ทรงริเริ่ม ซึ่งเป็นประโยชน์ในการประกอบอาชีพหลายด้าน รัฐบาลนี้จึงสานต่อเพื่อให้เกิดผลสัมฤทธิ์ โดยมอบหมายให้ผู้ว่าราชการจังหวัดแม่ฮ่องสอน รวบรวมละเอียด และเสนอเพื่อขอเข้ารับการสนับสนุนจากภาครัฐ และมอบให้รัฐมนตรีที่เกี่ยวข้องและลงมาตรวจพื้นที่ในวันนี้ เช่น กระทรวงพาณิชย์ กระทรวงเกษตรและสหกรณ์ รับไปดูแลเพื่อให้การช่วยเหลือทางด้านเทคนิค กระบวนการผลิต และช่วยส่งเสริมด้านการตลาดอิเล็กทรอนิกส์ในแต่ละอาชีพ เพื่อเพิ่มรายได้ให้กับประชาชน พร้อมแนะนําเกษตรกรว่าไม่ควรปลูกพืชเชิงเดี่ยว แต่ควรปลูกพืชแบบผสมผสาน อีกทั้ง ควรมีการรวมกลุ่มทําเกษตรแปลงใหญ่แบบครบวงจรเพื่อแก้ไขปัญหาราคาพืชผลการเกษตร
จากนั้น นายกรัฐมนตรีพร้อมคณะเดินทางต่อไปยังศาลากลางจังหวัดแม่ฮ่องสอนเพื่อเป็นประธานการประชุมยุทธศาสตร์การพัฒนาแม่ฮ่องสอน
..................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรี สมชายฯ ลงพื้นที่เยี่ยมชมและให้คำปรึกษาถึงแนวทางการดำเนินการของหมู่บ้าน CIV ชุมชนบ้านดงน้อย จ.มหาสารคาม
วันศุกร์ที่ 1 กุมภาพันธ์ 2562
รัฐมนตรี สมชายฯ ลงพื้นที่เยี่ยมชมและให้คําปรึกษาถึงแนวทางการดําเนินการของหมู่บ้าน CIV ชุมชนบ้านดงน้อย จ.มหาสารคาม
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม ลงพื้นที่เยี่ยมชมและให้คําปรึกษาถึงแนวทางการดําเนินการของหมู่บ้านอุตสาหกรรมเชิงสร้างสรรค์ (Creative Industry Village : CIV)
มหาสารคาม : วันนี้ (1 กุมภาพันธ์ 2562) เวลา 10.30 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม พร้อมด้วย นายภานุวัตน์ ตริยางกรูศรี นายเอกภัทร วังสุวรรณ ผู้ตรวจราชการกระทรวงอุตสาหกรรม ลงพื้นที่เยี่ยมชมและให้คําปรึกษาถึงแนวทางการดําเนินการของหมู่บ้านอุตสาหกรรมเชิงสร้างสรรค์ (Creative Industry Village : CIV) โดยได้เยี่ยมชมชุมชนบ้านดงน้อย หมู่ที่ 4 ตําบลพระธาตุ อําเภอนาดูน จังหวัดมหาสารคาม ซึ่งเป็นชุมชนที่รักษาวัฒนธรรม ยึดมั่นประเพณีและพิธีกรรมตามวิถีความเชื่อของชุมชน เช่น การเลี้ยงปู่ตา จัดขึ้นเพื่อขอบคุณและบูชาผีปู่ตาที่ดูแลคุ้มครองหมู่บ้านให้อยู่เป็นสุข ประเพณีและพิธีกรรมเหล่านี้เป็นภาพสะท้อนให้เห็นถึงวิถีชีวิตและการยึดมั่นในขนบธรรมเนียนวัฒนธรรมของชาวบ้านดงน้อยได้อย่างชัดเจน
ชุมชนบ้านดงน้อย เป็นหนึ่งในหมู่บ้านอุตสาหกรรมสร้างสรรค์ (Creative Industry Village : CIV)” ของกรมส่งเสริมอุตสาหกรรม ที่พลิกโฉมการท่องเที่ยวและการสร้างสรรค์สินค้าผ่านการดึงเสน่ห์วิถีชุมชน โดยได้ประยุกต์นําทุนทางวัฒนธรรม ภูมิปัญญาท้องถิ่น มาผสานกับเทคโนโลยี นวัตกรรม ก่อให้เกิดเป็นผลิตภัณฑ์และบริการที่เชื่อมโยงกับการพัฒนาแหล่งท่องเที่ยว โดยชุมชนบ้านดงน้อยมีบ้านพักโฮมสเตย์ที่สามารถสัมผัสได้ถึงวิถีชีวิตวัฒนธรรม ชาวนครจําปาศรีในบรรยากาศหมู่บ้านที่เปี่ยมด้วยมิตรไมตรีใกล้ชิดผืนป่า สัมผัสวิถีชาวบ้านอย่างใกล้ชิดด้วยพิธีบายศรีสู่ขวัญ ชมการแสดงศิลปกรรมพื้นบ้าน ฟังเสียงพิณ โปงลางและการแสดงฟ้อนจําปาศรีที่ถือเป็นอัตลักษณ์ชุมชนของชาวบ้านดงน้อย ชมแหล่งท่องเที่ยวตามเส้นทางศึกษาธรรมชาติร่วมปลูกต้นยางนาที่เป็นต้นไม้ประจําหมู่บ้าน พร้อมทั้งเข้าชมฐานการเรียนรู้การแปรรูปผลิตภัณฑ์จากผ้าทอมือ กระเป๋าผ้า การแปรรูปตุ๊กตาของที่ระลึกจากไม้ การทําขนมและอาหารพื้นถิ่น เลือกชมและซื้อผลิตภัณฑ์ที่ทําจากผ้าทอมือ กระเป๋าที่แปรรูปจากผ้าตุ๊กตาของที่ระลึกจากไม้ ชิมขนมไทยที่ทําโดยกลุ่มชาวบ้าน และผลิตภัณฑ์อื่นๆ อีกมากมาย #หมู่บ้านCIV #กระทรวงอุตสาหกรรม #industryprmoi
รัฐบาลไทย-ข่าวทำเนียบรัฐบาล-มติ กคศ.ที่ประชุม (29 มีนาคม 2560) เกี่ยวกับแนวปฏิบัติในการสอบครูผู้ช่วย
วันพุธที่ 29 มีนาคม 2560
มติ กคศ.ที่ประชุม (29 มีนาคม 2560) เกี่ยวกับแนวปฏิบัติในการสอบครูผู้ช่วย
เกี่ยวกับแนวปฏิบัติในการสอบครูผู้ช่วย
1. การนับหน่วยกิต กรณีชื่อวิชาเอกไม่ตรงกัน ให้นับ30หน่วยกิต(คงเดิม) แต่ไม่ต้องพิจารณาว่าต้องได้เกรดCในวิชาที่มานับหน่วยกิต (มติใหม่)
2. การใช้เอกสารรับรองในการประกอบวิชาชีพ ที่คุรุสภาเคยออกให้4ใบ
- เดิม แจ้งว่าใช้ได้ 3ใบ
- แนวปฏิบัติเพิ่มเติม ใช้ได้ทั้ง4ใบ
3.สําหรับผู้ที่สําเร็จการศึกษาในปีนี้ และอยู่ระหว่างที่มหาวิทยาลัยขอขึ้นทะเบียนผู้ประกอบวิชาชีพ ให้ใช้หลักฐานการขอขึ้นทะเบียนที่สามารถPrint out จากเว็บฯคุรุสภาแทนได้ และให้รับรองสําเนาถูกต้อง
คุรุสภาจะออกหลักฐานใบรับรองตัวจริงให้ภายในวันที่4 เม.ย.60 ก่อนเที่ยงคืน ดังนั้นกศจ.อาจอํานวยความสะดวกให้สมัครก่อนกรณีที่ยังไม่มีหลักฐานใดๆ แล้วจึงให้ส่งเอกสารมาภายหลัง แต่ทั้งนี้เอกสารทุกรายการต้องออกไม่หลังวันที่4 เม.ย.60
รัฐบาลไทย-ข่าวทำเนียบรัฐบาล-ทส.ร่วมกิจกรรมจิตอาสาพัฒนาสิ่งแวดล้อมและบำเพ็ญสาธารณประโยชน์ เนื่องในวันพ่อแห่งชาติ 5 ธันวาคม 2562
วันศุกร์ที่ 6 ธันวาคม 2562
ทส.ร่วมกิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ เนื่องในวันพ่อแห่งชาติ 5 ธันวาคม 2562
ทส.ร่วมกิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ เนื่องในวันพ่อแห่งชาติ 5 ธันวาคม 2562
ทส.ร่วมกิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ เนื่องในวันพ่อแห่งชาติ 5 ธันวาคม 2562
วันที่ 5 ธันวาคม 2562 เวลาประมาณ 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหาร และเจ้าหน้าที่ในสังกัดกระทรวงฯ ร่วมกิจกรรมจิตอาสาพัฒนาสิ่งแวดล้อมและบําเพ็ญสาธารณประโยชน์ เนื่องในวันพ่อแห่งชาติ 5 ธันวาคม 2562  เพื่อแสดงออกถึง
ความจงรักภักดีและน้อมรําลึกในพระ
มหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงพระคุณอันประเสริฐ โดยมี พลเอก ประยุทธ์ จันทร์โอชา นายกรัฐมนตรี และภริยา ประธานในพิธี นําคณะผู้เข้าร่วมกิจกรรมฯ  ชมนิทรรศการอนุรักษ์ดิน กระบวนการทําดินปุ๋ย ร่วมทําดินปุ๋ยบํารุงต้นไม้ และแจกจ่ายดินปุ๋ยให้แต่ละหน่วยงาน เพื่อนําไปบํารุงต้นไม้ในหน่วยงาน และบริเวณท้องสนามหลวง เสร็จแล้ว  เยี่ยมชมกิจกรรมจิตอาสาพัฒนาสิ่งแวดล้อมและบริการประชาชน บริเวณ "ชุมชนต้นแบบแห่งความดี...วิถีไทยในแบบพ่อ" โดยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยปลัดกระทรวงฯ ร่วมแจกกล้าไม้ ให้แก่ประชาชนที่มาร่วมงาน
ณ บูธกระทรวงทรัพยากรธรรมชาติและสิ่งแวดล้อม บริเวณท้องสนามหลวง กรุงเทพมหานคร
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจำปีพุทธศักราช 2562
วันจันทร์ที่ 12 สิงหาคม 2562
นายกรัฐมนตรีและภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช 2562
นายกรัฐมนตรีและภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช 2562
วันนี้ (12 สิงหาคม 2562) เวลา 08.00 น. ณ ห้องแดง อาคารหน่วยราชการในพระองค์ 904 ในพระบรมมหาราชวัง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช 2562
เมื่อนายกรัฐมนตรีและภริยาเดินทางถึงห้องแดง นายกรัฐมนตรีและภริยา พร้อมด้วยรองนายกรัฐมนตรีและภริยา ถวายความเคารพพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จากนั้น นายกรัฐมนตรีถวายแจกันดอกไม้ จํานวน 2 แจกัน ในนามนายกรัฐมนตรีและคณะรัฐมนตรี และในนามของนายกรัฐมนตรีและภริยา ณ โต๊ะด้านหน้าพระฉายาลักษณ์ฯ แล้วภริยานายกรัฐมนตรีถวายแจกันดอกไม้ ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์ฯ
จากนั้น นายกรัฐมนตรีและภริยาลงนามถวายพระพร นายกรัฐมนตรีและภริยา รองนายกรัฐมนตรีและภริยา ถวายความเคารพพระฉายาลักษณ์ฯ เสร็จพิธี
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การท่าเรือแห่งประเทศไทยดำเนินการศึกษาความเป็นไปได้ในการจัดตั้งท่าเทียบเรือท่องเที่ยวรองรับเรือสำราญ
วันพุธที่ 24 พฤษภาคม 2560
การท่าเรือแห่งประเทศไทยดําเนินการศึกษาความเป็นไปได้ในการจัดตั้งท่าเทียบเรือท่องเที่ยวรองรับเรือสําราญ
เรือเอก สุทธินันท์ หัตถวงษ์ ผู้อํานวยการการท่าเรือแห่งประเทศไทย กระทรวงคมนาคม กล่าวว่า การท่าเรือแห่งประเทศไทย (กทท.) ได้จ้างกิจการค้าร่วม ดับบลิวอี แอนด์ เอ็นเอเอ ดําเนินการศึกษาความเป็นไปได้เบื้องต้น เพื่อจัดตั้งท่าเทียบเรือท่องเที่ยวรองรับเรือสําราญ
บริเวณท่าเรือกรุงเทพ (ทกท.) และท่าเรือแหลมฉบัง (ทลฉ.) รวมทั้งพื้นที่อื่นในเขตกรุงเทพฯ และจังหวัดใกล้เคียง เพื่อสนับสนุนนโยบายของรัฐบาลด้านการส่งเสริมการท่องเที่ยวทางน้ํา โดยการผลักดันให้ประเทศไทยเป็นศูนย์กลางการท่องเที่ยวทางน้ําในภูมิภาคอาเซียน เพื่อช่วยสร้างรายได้ประชากร กระตุ้นเศรษฐกิจของประเทศ รองรับการให้บริการและอํานวยความสะดวกแก่นักท่องเที่ยว ให้สอดคล้องกับรูปแบบการเดินทางโดยเรือสําราญ ซึ่งขณะนี้อยู่ระหว่างการคัดเลือกพื้นที่ที่มีความเป็นไปได้ คาดว่าจะทราบพื้นที่สําหรับจัดตั้งท่าเทียบเรือฯ ภายในปี 2561
แผนจัดตั้งท่าเทียบเรือฯ ดังกล่าว เป็นส่วนหนึ่งของการขยายกิจการท่าเรือและธุรกิจใหม่ที่เกี่ยวข้อง รวมทั้งสนับสนุนนโยบายระเบียงเศรษฐกิจภาคตะวันออก (EEC) ในการขับเคลื่อนและกระตุ้นเศรษฐกิจของประเทศ รองรับการขยายตัวของธุรกิจท่องเที่ยวทางเรือในระยะยาว และเชื่อมโยงเส้นทางการท่องเที่ยวทางน้ํา การเพิ่มท่าเทียบเรือสําราญให้สามารถรองรับเรือสําราญขนาดใหญ่ ทั้งในรูปแบบของท่าเรือหลัก (Home Port) และท่าเรือแวะพัก (Port of Call) ซึ่งปัจจุบัน กทท. มีท่าเรือสําหรับรองรับเรือสําราญ จํานวน 2 ท่า ได้แก่ ท่าเทียบเรือ A1 ณ ทลฉ. และบริเวณท่าเทียบเรือ OB ณ ทกท. ทั้งนี้ กทท. จะศึกษาความเหมาะสมของพื้นที่ โอกาสทางธุรกิจ ความคุ้มค่าการลงทุน และการวางแผนทางธุรกิจ เพื่อประกอบการบูรณาการแผนพัฒนาการสร้างท่าเทียบเรือสําราญต่อไป
กทท. มั่นใจว่าท่าเทียบเรือฯ ที่จะดําเนินการในอนาคต จะมีโครงสร้างพื้นฐานที่เหมาะสม และสาธารณูปโภคที่สะดวกครบครัน ปลอดภัย เพื่อรองรับการให้บริการเรือสําราญ การขนส่งนักท่องเที่ยวเข้าสู่กรุงเทพฯ ชั้นในได้อย่างรวดเร็ว ซึ่งเป็นปัจจัยสําคัญที่สายการเดินเรือจะพิจารณาคัดเลือกท่าเทียบเรือ ซึ่งจะสร้างความเชื่อมั่นให้นักท่องเที่ยวต่างประเทศเดินทางมาท่องเที่ยวในประเทศไทยเพิ่มขึ้น ส่งผลให้ประเทศไทยเป็นศูนย์กลางการท่องเที่ยวทางเรือของอาเซียน และจะส่งผลดีต่อเศรษฐกิจโดยรวมของประเทศ
รัฐบาลไทย-ข่าวทำเนียบรัฐบาล-นายกรัฐมนตรีมอบ รอง นรม. พลเอกประวิตร ฯ เป็นประธานการประชุมคณะกรรมการสิ่งแวดล้อมแห่งชาติ เร่งกำหนดแนวทางแก้ปัญหาฝุ่นจิ๋ว สั่งกรมอนามัยแจ้งเตือนประชาชน 3 ช่วงเวลาต่อวัน
วันพุธที่ 22 มกราคม 2563
นายกรัฐมนตรีมอบ รอง นรม. พลเอกประวิตร ฯ เป็นประธานการประชุมคณะกรรมการสิ่งแวดล้อมแห่งชาติ เร่งกําหนดแนวทางแก้ปัญหาฝุ่นจิ๋ว สั่งกรมอนามัยแจ้งเตือนประชาชน 3 ช่วงเวลาต่อวัน
นายกรัฐมนตรีมอบ รอง นรม. พลเอกประวิตร ฯ เป็นประธานการประชุมคณะกรรมการสิ่งแวดล้อมแห่งชาติ เร่งกําหนดแนวทางแก้ปัญหาฝุ่นจิ๋ว สั่งกรมอนามัยแจ้งเตือนประชาชน 3 ช่วงเวลาต่อวัน
วันนี้ (22 ม.ค. 63) เวลา 10.30 ณ หน้าห้องสื่อมวลชนประจําทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ได้แถลงต่อสื่อมวลถึงสถานการณ์ปัญหาฝุ่นจิ๋วที่มีค่าเกินมาตรฐาน เกิดขึ้นในหลายพื้นที่ในขณะนี้ว่า พลเอกประยุทธ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้ความสําคัญและติดตามการแก้ปัญหาฝุ่นละอองขนาดเล็กที่มีค่าเกินมาตรฐาน โดยเฉพาะแสดงความห่วงใยถึงผลกระทบที่มีต่อสุขภาพของพี่น้องประชาชน จึงได้ให้คณะกรรมการสิ่งแวดล้อมแห่งชาติ เร่งประชุมโดยมอบหมายให้พลเอกประวิตร วงษ์สุวรรณเป็นประธานการประชุมในวันพรุ่งนี้ (23 ม.ค. 63) ณ กระทรวงทรัพยากรธรรมชาติและสิ่งแวดล้อมเพื่อเร่งกําหนดแนวทางและแผนปฏิบัติแก้ไขปัญหาฝุ่นให้เป็นวาระแห่งชาติในการ โดยเชิญภาคเอกชนและนักวิชาการเข้าร่วมการประชุมหารือด้วย
พร้อมกันนี้ ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ยังได้แถลงต่ออีกว่ารัฐบาลและหน่วยงานที่เกี่ยวข้องนั้นดําเนินการแก้ไขปัญหาฝุ่นละอองมาอย่างต่อเนื่อง เช่น กรมการขนส่งทางบก และ กองบังคับการตํารวจราจร ได้ตรวจสอบ ตรวจจับรถยนต์สาธารณะและรถยนต์ส่วนตัวที่มีค่าควันดําเกินมาตราฐาน ทั้งเตือนและปรับ เพื่อลดแหล่งกําเนิดของปัญหาฝุ่นควันที่มาจากท่อรถยนต์ รวมทั้งมาตรการอื่นๆ อาทิ การห้ามเผาอ้อย หรือจะออกมาตรการด้านภาษีเพื่อจูงใจให้ผู้บริโภคเปลี่ยนรถหรือเครื่องยนต์ที่ลดปริมาณควันพิษ
โฆษกประจําสํานักนายกรัฐมนตรี ยังกล่าวในช่วงท้ายว่า นายกรัฐมนตรีเน้นย้ําถึงการดูแลปัญหาสุขภาพของประชาชน โดยเฉพาะผู้ที่อยู่ในกลุ่มเสี่ยงทั้ง ผู้สูงวัย สตรีมีครรภ์ และเด็กเล็ก พร้อมกําชับให้กรมอนามัยเพิ่มความถี่ในการแจ้งเตือนประชาชนทั้งช่วงเช้า กลางวัน และเย็นถึงแนวการป้องกัน เช่น การสวมใส่หน้ากากอนามัย การดื่มน้ําในปริมาณที่พอเหมาะ และหลีกเลี่ยงการอยู่ในที่โล่ง
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนรม. พลเอกประวิตรฯ เป็นประธานการประชุมคณะกรรมการการกีฬาแห่งประเทศไทย  (กกท.) ครั้งที่ 1/2561
วันพุธที่ 10 มกราคม 2561
รองนรม. พลเอกประวิตรฯ เป็นประธานการประชุมคณะกรรมการการกีฬาแห่งประเทศไทย  (กกท.) ครั้งที่ 1/2561
ที่ประชุมมีมติเห็นชอบอนุมัติทุนดําเนินการตั้งเป็นเงินสํารอง เพื่อจัดซื้อม้าสําหรับการแข่งขันกีฬาระดับนานาชาติ
พร้อมเห็นชอบให้จังหวัดบุรีรัมย์เป็นเจ้าภาพจัดแข่งขันกีฬาเยาวชนแห่งชาติ ปี’62
วันนี้(10มกราคม2561)เวลา10.00น.ณห้องประชุม301ตึกบัญชาการ1ทําเนียบรัฐบาลพลเอกประวิตรวงษ์สุวรรณเป็นประธานการประชุมคณะกรรมการการกีฬาแห่งประเทศไทย ครั้งที่ 1/2561 ซึ่งสรุปสาระสําคัญดังนี้
ที่ประชุมได้พิจารณาและมีมติเห็นชอบอนุมัติทุนดําเนินการตั้งเป็นเงินสํารองเพื่อจัดซื้อม้าสําหรับการแข่งขันกีฬาระดับนานาชาติ
นอกจากนี้ที่ประชุมได้พิจารณาและเห็นชอบสรุปผลการดําเนินงานตัวชี้วัดระดับความสําเร็จในการพัฒนานักกีฬาโดยบริหารจัดการการเก็บตัวฝึกซ้อมให้ได้มาตรฐานประจําปี2560
ซึ่งเป็นไปด้วยความเรียบร้อย
พร้อมทั้งมีมติเห็นชอบแผนพัฒนาศูนย์ฝึกกีฬาแห่งชาติ (NTC High Performance) ซึ่งจะส่งผลให้การพัฒนานักกีฬาสู่ความเป็นเลิศระดับนานาชาติมีประสิทธิภาพและประสิทธิผลสามารถแข่งขันกันนักกีฬาต่างประเทศได้ ซึ่งสนองตอบนโยบายของพลเอกประยุทธ์ จันทร์โอชา นายกรัฐมนตรี
ตอนท้ายของการประชุม ได้พิจารณาและมีมติเห็นชอบผลการพิจารณาจังหวัดที่เสนอขอรับเป็นเจ้าภาพจัดการแข่งขันกีฬาเยาวชนแห่งชาติครั้งที่35 (พ.ศ. 2562) จํานวน3จังหวัด
โดยจังหวัดที่ได้รับคัดเลือก ได้แก่ จังหวัดบุรีรัมย์
..................................................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-MOU ส่งเสริมสอนภาษาเกาหลี
วันพุธที่ 4 กันยายน 2562
MOU ส่งเสริมสอนภาษาเกาหลี
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ และ Ms.Yoo Eun-hae รองนายกรัฐมนตรีและรัฐมนตรีว่าการกระทรวงศึกษาธิการสาธารณรัฐเกาหลี ร่วมลงนามบันทึกความเข้าใจว่าด้วยความร่วมมือด้านการศึกษาภาษาเกาหลี ระหว่าง ศธ.ไทย และ ศธ.แห่งสาธารณรัฐเกาหลี
เมื่อวันจันทร์ที่ 2 กันยายน 2562 ณ ตึกสันติไมตรีหลังใน ทําเนียบรัฐบาล นายณัฏฐพล ทีปสุวรรณ รัฐมนตรีว่าการกระทรวงศึกษาธิการ และ Ms.Yoo Eun-hae รองนายกรัฐมนตรีและรัฐมนตรีว่าการกระทรวงศึกษาธิการสาธารณรัฐเกาหลี ร่วมลงนามบันทึกความเข้าใจว่าด้วยความร่วมมือด้านการศึกษาภาษาเกาหลี ระหว่าง ศธ.ไทย และ ศธ.แห่งสาธารณรัฐเกาหลี ซึ่งจัดขึ้นในโอกาสที่ H.E. Mr. Moon Jae-in ประธานาธิบดีสาธารณรัฐเกาหลี เดินทางเยือนประเทศไทยอย่างเป็นทางการในฐานะแขกของรัฐบาล
การลงนามบันทึกความเข้าใจว่าด้วยความร่วมมือด้านการศึกษาภาษาเกาหลี ระหว่างกระทรวงศึกษาธิการแห่งราชอาณาจักรไทย และ กระทรวงศึกษาธิการแห่งสาธารณรัฐเกาหลี (Memorandum of Understanding between the Ministry of Education of the Kingdom of Thailand and the Ministry of Education of the Republic of Korea on Cooperation in the Field of Korean Language Education) มีเนื้อหาสาระเกี่ยวกับการดําเนินความร่วมมือด้านการส่งเสริมการเรียนการสอนภาษาเกาหลีในสถานศึกษาทั้งในระดับประถมศึกษาและมัธยมศึกษาของไทย อาทิ การฝึกอบรมครูสอนภาษาเกาหลีชาวไทย การพัฒนาหลักสูตรการสอนภาษาเกาหลี ตําราเรียนและสื่อการเรียนการสอน การประเมินผลการเรียนการสอนภาษาเกาหลี การจัดส่งครูชาวเกาหลีมาสอนในโรงเรียนของไทย รวมถึงการให้ทุนการศึกษาแก่นักเรียนไทยไปศึกษาต่อ ณ สาธารณรัฐเกาหลี
สําหรับความร่วมมือด้านการศึกษาระหว่างประเทศไทยกับสาธารณรัฐเกาหลีนั้น ได้ดําเนินความร่วมมือภายใต้กิจกรรมหลายรูปแบบ อาทิ การแลกเปลี่ยนการเยือนของผู้บริหารระดับสูง การแลกเปลี่ยนครู นักเรียน และนักศึกษา การพัฒนาการเรียนการสอนภาษาเกาหลี ตลอดจนทุนรัฐบาลสาธารณรัฐเกาหลีมอบให้แก่นักเรียนนักศึกษาของไทยเพื่อไปศึกษาต่อเป็นประจําทุกปี โดยล่าสุดได้มีการลงนามในบันทึกความเข้าใจว่าด้วยความร่วมมือทางการศึกษาระหว่างกระทรวงศึกษาธิการแห่งราชอาณาจักรไทยและกระทรวงศึกษาธิการแห่งสาธารณรัฐเกาหลี โดยปลัดกระทรวงศึกษาธิการของทั้งสองฝ่าย เมื่อวันที่ 11 ตุลาคม 2559 ณ ทําเนียบรัฐบาล
อรพรรณ ฤทธิ์มั่น: สรุป
นวรัตน์ รามสูต: เรียบเรียง/กราฟิก
ยุทธพงศ์ เลือกกลั่นดี: ถ่ายภาพ
ขอบคุณข้อมูล: สํานักความสัมพันธ์ต่างประเทศ สป.
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-สธ.ประชุมทางไกล ซักซ้อมความพร้อมเฝ้าระวังผลกระทบสุขภาพประชาชนจากฝุ่นขนาดเล็ก
วันจันทร์ที่ 18 มีนาคม 2562
สธ.ประชุมทางไกล ซักซ้อมความพร้อมเฝ้าระวังผลกระทบสุขภาพประชาชนจากฝุ่นขนาดเล็ก
กระทรวงสาธารณสุข ประชุมทางไกลผ่านระบบวิดีโอ ซักซ้อมการเตรียมพร้อมรับมือผลกระทบฝุ่นละอองขนาดเล็กต่อสุขภาพ เน้นให้ความรู้ประชาชน เฝ้าระวังกลุ่มเสี่ยง กําชับให้หน่วยงานเป็นต้นแบบเรื่องความสะอาดลดฝุ่น
กระทรวงสาธารณสุข ประชุมทางไกลผ่านระบบวิดีโอ ซักซ้อมการเตรียมพร้อมรับมือผลกระทบฝุ่นละอองขนาดเล็กต่อสุขภาพ เน้นให้ความรู้ประชาชน เฝ้าระวังกลุ่มเสี่ยง กําชับให้หน่วยงานเป็นต้นแบบเรื่องความสะอาดลดฝุ่น
วันนี้ (18 มีนาคม 2562) ที่ห้องประชุมศูนย์ปฏิบัติการฉุกเฉินด้านการแพทย์และสาธารณสุข (EOC) ชั้น 7 อาคาร 5 ตึกสํานักงานปลัดกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ประชุมทางไกลผ่านระบบวิดีโอนายแพทย์สาธารณสุขจังหวัดทั่วประเทศ ซักซ้อมแนวทางด้านการแพทย์และสาธารณสุขในการดูแลสุขภาพประชาชนที่ได้รับผลกระทบด้านสุขภาพจากฝุ่นละออง โดยให้จังหวัดที่มีค่าฝุ่นละอองเกินมาตรฐานที่มีผลกระทบต่อสุขภาพมากกว่า 3 วัน ตั้งศูนย์ปฏิบัติการฉุกเฉินด้านการแพทย์และสาธารณสุข ตลอดจนประสานงานกับองค์การบริหารส่วนท้องถิ่น หน่วยงานราชการต่าง ๆ ในการดูแลพี่น้องประชาชน และบางพื้นที่อาจต้องนําพระราชบัญญัติการสาธารณสุข พ.ศ. 2535 มาควบคุมเพื่อลดปัจจัยที่เป็นต้นเหตุของเหตุรําคาญ
นายแพทย์สุขุมกล่าวต่อว่า ได้ให้สถานบริการได้เตรียมยา เวชภัณฑ์ เครื่องมือแพทย์ พร้อมให้บริการผู้ป่วย จัดหน่วยแพทย์เคลื่อนที่ออกคัดกรองผู้ป่วยและดูแลสุขภาพ เฝ้าระวังสถานการณ์การเจ็บป่วยใน 4 กลุ่มโรค ได้แก่ โรคระบบทางเดินหายใจ โรคระบบหัวใจและหลอดเลือด โรคระบบผิวหนัง และโรคเกี่ยวกับตา ซึ่งขณะนี้ยังไม่พบผู้เจ็บป่วยรุนแรงจากปัญหาฝุ่นละออง รวมทั้งให้สํานักงานสาธารณสุขและสถานบริการสาธารณสุขทุกระดับเป็นต้นแบบจัดกิจกรรมทําความสะอาด (Big Cleaning Day) รณรงค์ให้ท้องถิ่นและประชาชนร่วมทําความสะอาดอาคารบ้านเรือนให้ปราศจากฝุ่น นอกจากนี้ ยังเตรียมขยายคลินิกมลพิษ มีแพทย์ผู้เชี่ยวชาญในการตรวจวินิจฉัยและรักษาโรคจากสิ่งแวดล้อมไปยังโรงพยาบาลศูนย์ โรงพยาบาลทั่วไปในพื้นที่มีปัญหาฝุ่นละออง ขณะนี้ส่วนกลางมีต้นแบบที่โรงพยาบาลนพรัตน์ราชธานี
“กระทรวงสาธารณสุขมีกลไกหลายอย่างในการลดผลกระทบด้านสุขภาพจากปัญหาฝุ่นละออง ทั้งการให้ความรู้ประชาชน การเฝ้าระวังการเจ็บป่วย รวมทั้งใช้กลไกคณะกรรมการพัฒนาคุณภาพชีวิตระดับอําเภอ (พชอ.) ที่มีฝ่ายปกครองท้องถิ่น สาธารณสุข ประชาชน เอกชน ร่วมมือกันทําให้ประชาชนมีความปลอดภัยมากขึ้น ในส่วนของใช้หน้ากากอนามัยจะเน้นสนับสนุนในกลุ่มเสี่ยง ซึ่งขณะนี้สนับสนุนหน้ากากอนามัยแล้ว 39,100 ชิ้น”นายแพทย์สุขุม กล่าว
ขอให้ประชาชนติดตามสถานการณ์ค่าฝุ่นละอองว่าตนเองอยู่ในพื้นที่เสี่ยงหรือไม่ หากอยู่ในพื้นที่สีเหลือง สีส้ม สีแดง ซึ่งเสี่ยงที่จะมีผลกระทบต่อสุขภาพขอให้ปฏิบัติตามข้อแนะนําของทางราชการอย่างเคร่งครัด โดยเฉพาะกลุ่มเสี่ยงควรพักผ่อนอยู่ในบ้าน ปิดประตูหน้าต่างให้มิดชิด เตรียมยาและอุปกรณ์ที่จําเป็นให้พร้อมงดสูบบุหรี่ เผาหญ้า ต้นไม้ หรือขยะต่าง ๆ ใช้หน้ากากอนามัยปิดปากและจมูก หากมีอาการผิดปกติ เช่น หายใจลําบาก ระคายเคืองตา ไอ ตาอักเสบ แน่นหน้าอก ปวดศีรษะ คลื่นไส้ อ่อนเพลีย เหนื่อยง่าย ขอให้รีบไปพบแพทย์ที่โรงพยาบาลใกล้บ้าน
********************* 18 มีนาคม 2562
รัฐบาลไทย-ข่าวทำเนียบรัฐบาล-พม. ยืนยันข่าวปลอม กรณีมัคคุเทศก์ตกงานจะได้รับเงินช่วยเหลือ 2,000฿ จาก พมจ.
วันอาทิตย์ที่ 5 เมษายน 2563
พม. ยืนยันข่าวปลอม กรณีมัคคุเทศก์ตกงานจะได้รับเงินช่วยเหลือ 2,000฿ จาก พมจ.
พม. ยืนยันข่าวปลอม กรณีมัคคุเทศก์ตกงานจะได้รับเงินช่วยเหลือ 2,000฿ จาก พมจ.
เมื่อวันที่ 3 เม.ย. 63 เวลา 16.30 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีที่มีการแชร์ข้อความส่งต่อทางกลุ่มไลน์และสื่อโซเชียลต่างๆ ว่า "เรียนแจ้งพี่น้องมัคคุเทศก์ทุกท่าน ท่านสังกัด หรือ มีภูมิลําเนาจังหวัดไหน ตามที่อยู่บัตรประชาชน ท่านสามารถ ไปแจ้งความจํานง ว่าขาดรายได้ หรือตกงานได้ที่สํานักงานพัฒนาสังคมและความมั่นคงของมนุษย์ได้ทุกจังหวัด น่ะครับ แจ้งรายละเอียด เกี่ยวกับประวัติส่วนตัว และจะมีเงิน สมทบช่วยเหลือ 2,000฿ ให้กับทุกท่านด้วย" ทั้งนี้ จากการตรวจสอบแล้วพบว่าข้อความดังกล่าวไม่เป็นความจริง และขอความร่วมมือพี่น้องประชาชนงดส่งต่อข้อความดังกล่าว เนื่องจากจะทําให้เกิดความเข้าใจผิดในวงกว้างมากยิ่งขึ้น ทั้งนี้ หากประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด-19 และต้องการความช่วยเหลือสามารถติดต่อสอบถามข้อมูลจากหน่วยงานภาครัฐ หรือศูนย์ช่วยเหลือสังคม สายด่วน พม. โทร.1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องและดําเนินการช่วยเหลือต่อไป
รัฐบาลไทย-ข่าวทำเนียบรัฐบาล-​สหรัฐฯ ชมไทยแก้โควิด-19 ได้เยี่ยม ยันพร้อมหนุนเอกชนย้ายฐานการผลิตมาลงทุนเพิ่ม [กระทรวงพาณิชย์]
วันพฤหัสบดีที่ 14 พฤษภาคม 2563
​สหรัฐฯ ชมไทยแก้โควิด-19 ได้เยี่ยม ยันพร้อมหนุนเอกชนย้ายฐานการผลิตมาลงทุนเพิ่ม [กระทรวงพาณิชย์]
​สหรัฐฯ ชมไทยแก้โควิด-19 ได้เยี่ยม ยันพร้อมหนุนเอกชนย้ายฐานการผลิตมาลงทุนเพิ่ม
“จุรินทร์”ให้การต้อนรับเอกอัครราชทูตสหรัฐฯ ประจําประเทศไทยคนใหม่ พร้อมคณะ เผยชมไทยจัดการปัญหาโควิด-19 ได้ดีเยี่ยม พร้อมหนุนเอกชนย้ายฐานการผลิตมาลงทุนในไทยเพิ่มขึ้น และจะร่วมมือในการดําเนินการด้านทรัพย์สินทางปัญญากับไทย สบช่องขอสหรัฐฯ ซื้อวัตถุดิบจากไทย แก้ปัญหาสินค้าสินค้าตกค้างที่ท่าเรือ ดูเรื่องการขายสินค้าละเมิดและเชิญร่วมงานแสดงสินค้าดิจิทัลคอนเทนต์
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังนายไมเคิล จอร์จ ดีซอมบรี เอกอัครราชทูตสหรัฐฯ ประจําประเทศไทย พร้อมคณะเข้าพบในโอกาสเข้ามารับตําแหน่งใหม่ ว่า ในการหารือกันครั้งนี้ สหรัฐฯ ได้ชื่นชมไทยในการแก้ปัญหาโควิด และเห็นว่าไทยคุมการแพร่ระบาดได้ดี โดยยินดีที่จะสนับสนุนให้นักลงทุนย้ายฐานผลิตมาตั้งที่ไทยเพิ่มขึ้น และยินดีที่จะให้ความร่วมมือกับการดําเนินการด้านทรัพย์สินทางปัญญา เพื่อให้ไทยหลุดพ้นจากบัญชีประเทศที่ถูกจับตามอง (WL) รวมทั้งยังมองว่าไทยสามารถที่จะมีบทบาทในด้านการท่องเที่ยว เมื่อเทียบกับกลุ่มประเทศอาเซียนด้วยกัน หลังผ่านช่วงวิกฤตโควิด-19 ไปแล้ว
ทั้งนี้ ในส่วนของไทย ได้ใช้โอกาสนี้ ขอให้สหรัฐฯ ดําเนินการใน 4 เรื่อง ได้แก่ 1.ขอให้สหรัฐฯ สนับสนุนผลักดันให้ภาคผลิตในสหรัฐฯ ใช้วัตถุดิบจากไทยให้มากขึ้น เช่น ยางพารา ข้าว ผลิตผลทางการเกษตร อาหาร รวมไปถึงดิจิทัลคอนเทนต์ ที่ไทยมีศักยภาพการผลิตระดับโลก และโดยเฉพาะอาหาร ซึ่งสหรัฐฯ ถือว่าเป็นแหล่งบริโภคอาหารสําคัญของโลก โดยไทยสามารถตอบสนองความต้องการด้านอาหารได้เป็นอย่างดี เพราะอาหารไทยมีคุณภาพและปลอดภัย ปลอดโควิด-19
2.ขอให้สหรัฐฯ มีการอํานวยความสะดวกในการส่งสินค้าไทยไปสหรัฐฯ เช่น อาหาร เครื่องดื่ม น้ําผลไม้ หรือสินค้าที่เสียง่าย โดยให้ได้รับความสะดวกในการตรวจปล่อยสินค้าในท่าเรือบางแห่งของสหรัฐฯ ที่ยังมีความขัดข้องอยู่บ้าง เช่น ท่าเรือลองบีช แคลิฟอร์เนีย ที่อาจจะมีปัญหาเรื่องการลดแรงงาน ซึ่งทูตสหรัฐฯ ได้รับที่จะไปตรวจสอบและดูแลให้
3.ขอให้สหรัฐฯ ช่วยเข้าไปประสานงานกับแพลตฟอร์มที่สําคัญ เช่น Facebook Instagram และทวิตเตอร์ เพื่อไม่ให้มีการเปิดช่องทางจําหน่ายสินค้าผิดกฎหมายของไทย รวมถึงการจําหน่ายหน้ากากอนามัย
4.ขอให้ทูตสหรัฐฯ เชิญชวนภาคเอกชนของสหรัฐฯ ให้เข้ามาร่วมงานการแสดงสินค้าดิจิทัลคอนเทนต์ ซึ่งจัดขึ้นโดยกระทรวงพาณิชย์ ระหว่างวันที่ 25-27 พ.ค.2563 โดยถือเป็นการจัดดิจิทัลคอนเทนต์ออนไลน์ครั้งแรกของโลก โดยจะเป็นเวทีพบปะกันระหว่างผู้นําเข้าต่างประเทศทั่วโลกกับผู้ส่งออกดิจิทัลของไทยผ่านระบบออนไลน์ มีสินค้าและบริการสําคัญที่นํามาจัดแสดง เช่น ภาพยนตร์ การ์ตูน แอนิเมชัน และการออกแบบโฆษณา เป็นต้น
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit